Baltezera iela (Rīga)

Baltezera iela ir iela Rīgā, Vidzemes priekšpilsētā, Juglā. Baltezera iela ir sadalīta divās atsevišķās daļās. Pirmā ielas daļa sākas no Salamandras ielas un beidzas T veida krustojumā ar Brīvības gatvi. Otrā ielas daļa sākas netālu no Strazdupītes un beidzas T veida krustojumā ar Murjāņu ielas atzaru. Otrajā ielas daļā raksturīga savprupmāju apbūve.

 Vēsture 
19. gadsimtā iela bija Salamandras ielas daļa, vēl 1908. gada pilsētas plānā no dzelzceļa pārbrauktuves līdz Brīvības gatvei šis ielas posms atzīmēts kā Salamandras iela.Штегман, Р., План города Риги на 24 листах, Рига : Лит. A. Шталь, 1908. Ielai nosaukums piešķirts 1934. gadā. Kopš 1937. gada daudzās kartēs iela jau nodēvēta par Baltezera ielu. Baltezera iela sākās no Vidzemes šosejas (tagadējās Brīvības gatves) un gāja dienvidu virzienā caur neapbūvētiem zemesgabaliem. Otrā pasaules kara vācu okupācijas laikā iela saucās Weißer-See-Straße. Ielas daļu no Brīvības gatves līdz Strazdupītei 1957. gadā rezervēja daudzstāvu māju apbūvei. 1963. gadā apstiprināja "Lielās Juglas" izbūves plānu, kā rezultātā šo ielas posmu likvidēja.

 Ielu savienojumi 
Baltezera iela ir savienota ar šādām ielām:
 Pirmā ielas daļa:
 Salamandras iela
 Vidzemes aleja (T veida krustojums)
 Auduma iela (T veida krustojums)
 Brīvības gatve
 Otrā ielas daļa:
 Tramplīna iela (T veida krustojums)
 Slēpotāju iela
 Krosa iela
 Murjāņu iela (T veida krustojums)

 Objekti 
Baltezera iela šķērso dzelzceļa līniju Rīga—Lugaži.
 Baltezera ielā 6 atrodas Rīgas 63. vidusskola

 Skatīt arī 
 Vidzemes priekšpilsēta
 Jugla
 Baltezera iela citās Latvijas pilsētās

 Atsauces 

Kategorija:Ielas Juglā
Kategorija:Vidzemes priekšpilsēta
Kategorija:Rīgas ielu raksti, kuriem nav kartes